ตอนนี้ลูกได้20กว่าวันค่ะแต่มา2วันนี้ลูกงอแงไม่มีสาเหตุนอนแปปเดียวกินนมไปก็แหวะออกมาเหมือนถ่ายยากค่ะเบ่งทีน่าดำน่าแดงแต่ถ่ายวันละ5-6ครั้งเป็นเพราะอะไรค่ะ
สวัสดีค่ะ อาการแหวะนมในเด็กนั้นอาจเกิดจาก-ดื่มนมมากจนเกินไปในแต่ละมื้อ หรือนอนหลังรับประทานทันที-ลำไส้หรือกระเพาะอักเสบในเด็ก อาจมีอาเจียน แหวะนม ถ่ายเหลว มีไข้-กรดไหลย้อน ซึ่งเกิดได้ในเด็กเช่นกัน-มีภาวะทางสมอง ทำให้ความดันในสมองสูงขึ้น หากสังเกตว่าหัวโตมากขึ้น หรือมีอุบัติเหตุนำมาก่อนการถ่ายในเด็กทารกนั้นมักถ่ายวันละ 5-6 ครั้งได้ อุจจาระจะเป็นสีเหลืองทองนิ่มๆ ไม่ถึงกับเป็นก้อนแข็ง และไม่เหลวเป็นน้ำแนะนำสังเกตอาการอื่นๆว่าน้ำหนักขึ้นตามเกณฑ์หรือไม่ พัฒนาการสมวัยหรือเปล่า ถ้าไม่ อาจเป็นการบ่งบอกว่ามีความผิดปกติของทางเดินอาหารในการดูดซึมสารอาหารได้ หากอาเจียนมาก จนเด็กอ่อนเพลีย ซึมลง ปากแห้ง มีไข้สูง ควรพาไปพบแพทย์เพื่อตรวจเพิ่มเติมการดูแลเบื้องต้น อุ้มลูกให้หัวสูงไว้หลังรับประทานอาหาร ไม่ให้ดื่มนมมากจนเกินไปในแต่ละมื้อ